**Obrazložitev predloga Pravilnika o spremembah Pravilnika o infrastrukturnih obveznostih zavodom, ki opravljajo raziskovalno dejavnost, št. 007-10/2020-1**

K 1. členu

S spremembo se ureja možnost izjemnega povečanja sredstev javnim raziskovalnim zavodom (v nadaljevanju: JRZ), ki zaradi izrednega dogodka (npr. požar, udar strele, poplava, potres idr.) utrpijo finančne izdatke večjega obsega ali večjo premoženjsko škodo na nepremičninah ali opremi, ki so osnova za izvajanje raziskovalne ali infrastrukturne dejavnosti. Upravičenost za izjemno povečanje sredstev na podlagi vloge JRZ, zahtevanih dokazil o višini izplačane zavarovalnine in amortiziranosti nepremičnin ali opreme za nastali izredni škodni dogodek, ob upoštevanju zagotovljenih proračunskih sredstvih, bo presojala komisija, ki jo imenuje direktor agencije.

K 2. členu

Gre za nomotehnično spremembo, besedilo dosedanjega drugega odstavka 11. člena je sedaj vsebovano v spremenjenem 10. členu (četrti odstavek).

K 3. členu

Člen določa rok začetka veljavnosti pravilnika. Z namenom, da se v čim krajšem času zagotovi pravna podlaga za izplačilo izjemnega povečanja sredstev in ker gre za spremembe manjšega obsega, člen predvideva *vacatio legis*, ki je krajši od običajnega.

Ljubljana, 26. 11. 2020